
Leverancekontrakt

Delaftale 2 Konsulentydelser



Underskriftsblad

**Kontraktens parter**

Mellem

Erhvervsstyrelsen,

Langelinie Allé 17

2100 København Ø

CVR-nr. 10150817

(Kunden)

Og

Leverandørens navn & selskabsform

Adresse

Postnummer By  
CVR-nummer

(Leverandøren)

Vedrørende

Leverancer af konsulentydelser i henhold til Delaftale 2

(Leverancekontrakten)

Konsulent til udvikling af generativ AI i Erhvervsstyrelsen

Kontrakten underskrives i to originale eksemplarer, hvoraf Parterne hver modtager et eksemplar.

|  |  |
| --- | --- |
| For Kunden: | For Leverandøren: |
| Sted: København | Sted: |
| Dato (DDMMYYYY): \_\_\_/\_\_\_/2025 | Dato (DDMMYYYY): \_\_\_/\_\_\_/2025 |
|  |  |
| [Titel] [Navn] | [Titel] [Navn] |

Indhold

[Underskriftsblad 2](#_Toc202432497)

[Kapitel I KONTRAKTENS GENSTAND OG RAMMER 5](#_Toc202432498)

[1 Baggrund 5](#_Toc202432499)

[1.1 Budgetloft 5](#_Toc202432500)

[2 Bilag 5](#_Toc202432501)

[Kapitel II LEVERANCENS UDFØRELSE OG INDHOLD 6](#_Toc202432502)

[3 Opstart og afklaring 6](#_Toc202432503)

[3.1 Opstartsmøde 6](#_Toc202432504)

[3.2 Skriftlig afklaring 6](#_Toc202432505)

[3.3 Fastholdelse eller udtræden 6](#_Toc202432506)

[4 Parternes ydelser 6](#_Toc202432507)

[4.1 Generelt 6](#_Toc202432508)

[4.2 Kundens ansvar 7](#_Toc202432509)

[4.3 Leverandørens ydelser 7](#_Toc202432510)

[4.3.1 Hovedydelsen - Leverancen 7](#_Toc202432511)

[4.3.2 Bemanding 7](#_Toc202432512)

[5 Leveringstid 7](#_Toc202432513)

[6 Dokumentation 7](#_Toc202432514)

[7 Test og prøver 8](#_Toc202432515)

[Kapitel III SAMARBEJDE, RAPPORTERING OG BETALING 9](#_Toc202432516)

[8 Samarbejdsorganisation 9](#_Toc202432517)

[9 Udskiftning af medarbejdere 9](#_Toc202432518)

[10 Rapportering 9](#_Toc202432519)

[10.1 Løbende rapportering 9](#_Toc202432520)

[10.2 Periodisk rapportering 9](#_Toc202432521)

[11 Betaling 9](#_Toc202432522)

[11.1 Generelt 9](#_Toc202432523)

[11.2 Estimat 10](#_Toc202432524)

[Kapitel IV ØVRIGE FORPLIGTELSER OG FORHOLD 11](#_Toc202432525)

[12 Ændringshåndtering 11](#_Toc202432526)

[12.1 Procedure for ændringer 11](#_Toc202432527)

[12.1.1 Ordinær ændringsanmodning 11](#_Toc202432528)

[12.1.2 Udvidet ændringsanmodning 11](#_Toc202432529)

[13 Rettigheder 12](#_Toc202432530)

[13.1 Kundens rettigheder 12](#_Toc202432531)

[13.2 Leverandørens rettigheder 12](#_Toc202432532)

[13.3 Kundens rettigheder til Leverandørens services og materiale 12](#_Toc202432533)

[14 Fortrolighed 13](#_Toc202432534)

[15 Personoplysninger 13](#_Toc202432535)

[Kapitel V IKRAFTTRÆDEN OG VARIGHED 14](#_Toc202432536)

[16 Ikrafttræden og varighed 14](#_Toc202432537)

[17 Opsigelse 14](#_Toc202432538)

1. KONTRAKTENS GENSTAND OG RAMMER

# Baggrund

Nærværende Leverancekontrakt er indgået i henhold til Erhvervsstyrelsens It-rammeaftale 2024-2028, Delaftale 2 Konsulentydelser. Tildelingen til Leverandøren er sket på baggrund af et Miniudbud afholdt af Kunden.

Nærværende Leverancekontrakt har karakter af en standardkontrakt for Delaftalen, og alle specificerede informationer fremgår af Bilag 1 Kundens Behov.

Opgavens omfang og Leverandørens ydelser er specificeret i Bilag 1 Kundens behov.

Rammeaftalens bestemmelser gælder for denne Leverancekontrakt, medmindre andet er specifikt anført i denne Leverancekontrakt.

## Budgetloft

Det forventede og maksimale budgetloft for denne Leverancekontrakt fremgår af Bilag 1 Kundens behov, punkt 1.2.

# Bilag

Leverancekontraktens bilag følger af Bilag 1 Kundens behov, punkt 1.4.1 Bilagsoversigt.

1. LEVERANCENS UDFØRELSE OG INDHOLD

# Opstart og afklaring

## Opstartsmøde

Umiddelbart efter Leverancekontraktens indgåelse træffer Kunden beslutning, om der er behov for et opstartsmøde. I så fald mødes Parterne for at præcisere og afklare Leverancen, herunder i forhold til det samlede projekt, Leverancernes form og format, rammerne for opgaveløsningen, tidsplan, rapportering, kontaktflader og øvrige relevante samarbejdspunkter.

## Skriftlig afklaring

Senest 5 Arbejdsdage efter opstartsmødets afslutning sender Leverandøren en skriftlig afklaring i form af revideret Leverancekontrakt inkl. bilag med alle de under pkt. 4.1 aftalte tilpasninger indarbejdet.

Såfremt Kunden ikke umiddelbart herefter godkender de fremsendte ændringer, indkaldes der omgående til et nyt møde mellem Parterne, hvor de aftalte tilpasninger afklares endeligt.

## Fastholdelse eller udtræden

Hvis Kunden ikke kan godkende den skriftlige afklaring eller Parterne ikke kan opnå enighed herom efterfølgende jf. punkt 3.2 første og andet afsnit, kan Kunden efter eget valg:

1. fastholde Leverancekontrakten som den så ud ved tildeling, og uden de på møderne jf. punkt 3.1 aftalte tilpasninger, eller
2. ved skriftlig meddelelse til Leverandøren, træde ud af Leverancekontrakten mod betaling af Leverandørens dokumenterede og rimeligt afholdte udgifter frem til og med møderne jf. punkt 3.1 og punkt 3.2 med de timepriser Leverandøren har tilbudt i Bilag 2 Leverandørens besvarelse.

# Parternes ydelser

## Generelt

Kunden er ansvarlig for gennemførelse af Leverancen, som Leverandøren er blevet tilknyttet. Såfremt Leverancen indgår i et projekt, påhviler projektledelsesansvaret og det samlede leveranceansvar herfor således alene Kunden.

Omvendt er Leverandøren tilknyttet Leverancen som specialist og skal dermed udføre Leverancen ved at levere specialviden og spidskompetencer inden for Leverancekontraktens rammer og i overensstemmelse med God it-skik.

Begge Parter sikrer at egne ressourcer (personer, ledelse, tid, teknik osv.) er til rådighed i rette tid, sted og omfang i henhold til Leverancens plan, som denne kommer til udtryk i Bilag 1 Kundens behov.

Parterne har pligt til straks at underrette hinanden, hvis der under Leverancernes udførelse opstår tvivl om Leverancekontraktens forudsætninger, formål eller gennemførelse.

Medmindre andet er anført specifikt i Bilag 1 Kundens behov, er arbejdssproget dansk, og Leverancen udføres af Leverandøren i Kundens lokaler i Dahlerups Pakhus, idet Kunden dog kan tillade at Leverancen helt eller delvist udføres eksternt.

Kunden kan, uden dette berettiger til justering af vederlaget, anvise et alternativt leveringssted i Storkøbenhavn.

## Kundens ansvar

Kunden stiller alt eksisterende materiale af betydning for Leverancens varetagelse til rådighed for Leverandøren.

Kunden medvirker i øvrigt til Leverancens udførelse i det omfang, dette er forudsat i Bilag 1 Kundens behov.

Kunden leder og fordeler arbejdet i Leverancen, og sikrer fremdrift i henhold til tidsplanen, jf. Bilag 1 Kundens behov.

Kunden er ansvarlig for projektøkonomien.

## Leverandørens ydelser

### Hovedydelsen - Leverancen

Leverandøren skal i Leverancen varetage de(n) opgave(r), der er specificeret i Bilag 1 Kundens behov og Leverancekontrakten i øvrigt.

### Bemanding

De til Leverancekontrakten tilknyttede medarbejdere er angivet i Bilag 2 Leverandørens besvarelse. CV’er på medarbejderne er vedlagt Leverancekontrakten med bilagsnummereringen 2.1-n, hvor n er udtryk for CV-ID-nr. for de enkelte medarbejdere.

# Leveringstid

Leverandøren skal udføre opgaven i henhold til den aftalte tidsplan, Bilag 2 Leverandørens besvarelse.

Da Kunden har leveranceansvaret, er Leverandørens primære forpligtelse at sikre, at de rette medarbejdere er til rådighed for opgavens udførelse, når tidsplanen tilsiger dette.

# Dokumentation

Leverandøren skal levere den Dokumentation, der er nødvendig for, at Kunden kan anvende Leverancen under Leverancekontrakten, som angivet i Bilag E.3 Dokumentation.

Leverandøren er forpligtet til løbende at levere og vedligeholde den Dokumentation, der er fastsat i Bilag E.3 Dokumentation.

Dokumentationen skal udleveres af Leverandøren i almindeligt læsbart format på forlangende, og inden 5 Arbejdsdage.

Senest 5 Arbejdsdage efter Leverancekontraktens ophør, uanset årsag, skal Leverandøren levere endelig Dokumentation.

# Test og prøver

Foruden løbende kvalitetssikring af eget arbejde, udfører Leverandøren interne tests i nødvendigt omfang inden Leverancer præsenteres for Kunden. Det nærmere omfang af interne test aftales mellem Parterne løbende under hensyntagen til Leverancen og opgavernes art og omfang.

Derudover afvikles alle test og prøver i henhold Bilag G Test og prøver.

Leverandøren deltager heri i det i Bilag 1 Kundens behov fastsatte omfang.

1. SAMARBEJDE, RAPPORTERING OG BETALING

# Samarbejdsorganisation

Parterne har aftalt den i Bilag 1 Kundens behov fastsatte samarbejdsorganisation inklusiv de allokerede medarbejdere som specificeret i Bilag 2 Leverandørens besvarelse.

# Udskiftning af medarbejdere

Parterne skal tilstræbe, at de medarbejdere, der er udset til at gennemføre Leverancen, ikke udskiftes unødigt og til skade for fremdrift, løsning og Leverancens planmæssige udførelse.

Ved enhver udskiftning af en medarbejder gælder Rammeaftalens bestemmelser herfor.

# Rapportering

## Løbende rapportering

Kunden skal løbende holdes orienteret om opgavens tilrettelæggelse og fremdrift. Kunden skal herunder orienteres om foreløbige resultater af større betydning.

Leverandøren har pligt til straks at underrette Kunden, såfremt der under opgavens udførelse opstår tvivl om Kontaktens forudsætninger, formål eller gennemførelse, der bringer Leverancens rettidige og korrekte udførelse i fare.

## Periodisk rapportering

Foruden den løbende rapportering som nævnt i punkt 10.1, skal Leverandøren rapportere skriftligt hver 14. dag, eller med andet mellem Parterne aftalt interval, om alle forhold relevante for samarbejdet og Leverancens udførelse, herunder tidsforbrug specificeret på den enkelte medarbejder, aktiviteter, kvalitet, fremdrift, risici, økonomi osv.

Rapporteringen sker i henhold til den fastsatte samarbejdsmodel i Bilag 1 Kundens Behov.

# Betaling

## Generelt

Priselementer for opgaver udført i medfør af denne Leverancekontrakt fremgår af Bilag 1 Kundens Behov og Bilag 2 Leverandørens besvarelse.

I priselementerne er omfattet samtlige de med udførelse af Leverancen forbundne udgifter og omkostninger til løn, it-udstyr, licenser, kontorhold, transport, omkostninger til efteruddannelse m.v., der således ikke kan faktureres særskilt.

Herudover kan Leverandøren alene kræve godtgørelse eller kompensation, såfremt dette udtrykkeligt er angivet i andre punkter i Leverancekontrakten eller efter konkret skriftlig aftale.

## Estimat

Ved afgivelse af tilbud på Leverancekontrakten og eventuelle senere ændringer afgiver Leverandøren et estimat på Leverancens udførelse baseret på priselementerne angivet i Bilag 1 Kundens Behov og Bilag 2 Leverandørens besvarelse.

Estimatet må ikke overskrides uden forudgående aftale med Kunden.

Estimatet skal være opdelt pr. opgave med angivelse af ressourceindsats for de allokerede medarbejdere for de pågældende måneder. Det er i enhver henseende Leverandørens ansvar, at estimatet er forsvarligt, dog under forudsætning af at Kunden har afgivet korrekte oplysninger.

Det påhviler Leverandøren løbende at foretage en revurdering af det afgivne estimat. Hvis andet ikke er aftalt i Bilag 1 Kundens behov, skal Leverandøren senest den 5. i måneden fremsende en opfølgning for den forudgående måned og et revideret estimat for den resterende periode. Enhver afvigelse i op- eller nedadgående retning i forhold til det senest meddelte estimat skal begrundes.

Såfremt Kunden har bemærkninger til det reviderede estimat, skal dette uden ugrundet ophold meddeles skriftligt til Leverandøren.

Leverandøren kan ikke kræve et større vederlag end estimeret, hvis dette skyldes omstændigheder, som Leverandøren burde have forudset ved afgivelsen af estimatet. Leverandøren har pligt til at give Kunden underretning, såfremt det må forudses, at et vederlagsestimat ikke kan forventes overholdt. Underretningen skal indeholde en nærmere redegørelse for årsagen til den forventede overskridelse og et specificeret vederlagsestimat for den resterende del af arbejdet.

1. ØVRIGE FORPLIGTELSER OG FORHOLD

# Ændringshåndtering

Alle ændringer gennemføres på baggrund af ændringsanmodninger i henhold til processen beskrevet i punkt 12.1 Procedure for ændringer.

Løbende bagatelagtige justeringer i opgaverne, der ikke har konsekvenser for tidsplan, ressourcer og medarbejdere, økonomi osv. kræver ikke ændringsanmodninger, medmindre en af Parterne kræver dette.

## Procedure for ændringer

Procedurerne for ændringshåndtering tager udgangspunkt i Kundens ønske om fleksibilitet, samarbejde og fokus på formålet med den enkelte Leverance. Afhængigt af Leverancens karakter, varighed og omfang kan de nærmere beskrivelser af og krav til ændringshåndtering tilpasses.

Ved ændringer, der ændrer projektplan, tidsplan eller timeestimater for Leverancen, anvendes Bilag I Skabelon for ændringsanmodning. Bilaget udfyldes af henholdsvis Kunden og Leverandøren eller alene af Leverandøren, hvis Kunden anmoder herom.

Alle ændringsanmodninger skal godkendes skriftligt af Kunden og underskrives af såvel Kunden som Leverandøren. Underskrevne ændringsanmodninger vedlægges Leverancekontrakten og nummereres fortløbende.

Hvis det skønnes hensigtsmæssigt, kan Kunden vælge at gennemføre mindre ændringer uden anven­del­se af Bilag I Skabelon for ændringsanmodning. Ændringen og Kundens godkendelse heraf skal i givet fald dokumenteres i det af Kunden anviste samarbejdsværktøj.

### Ordinær ændringsanmodning

Proceduren for en ordinær ændringsanmodning i Bilag I Skabelon for ændringsanmodning, punkt 2 anvendes som udgangspunkt, når der måtte være behov for at foretage ændringer i en Leverance under denne Delaftale 2.

Vedrører ændringerne udelukkende en bestemt Fase eller aktivitet i den indgåede Leverancekontrakt, kan Kunden vælge, at ændringsbeskrivelsen nøjes med at omfatte denne samt en opsummering af konsekvenserne for hele aftalen for så vidt angår aktiviteter, tidsplan og timeestimat.

Medmindre andet aftales, udarbejder Leverandøren en revideret tidsplan med samme detal­je­rings­grad i forhold til aktiviteter og timestimater som den oprindelige tidsplan i Bilag 1 Kundens behov.

### Udvidet ændringsanmodning

Kunden kan, når der er saglige grunde hertil, forlange, at Leverandøren anvender skabelonen for en udvidet ændringsanmodning, der fremgår af Bilag I Skabelon for ændringsanmodning punkt 3.

Behovet for at anvende denne procedure vil som udgangspunkt primært opstå i forbindelse med større Leverancer.

# Rettigheder

## Kundens rettigheder

Idet Leverandøren arbejder som konsulent i Kundens systemer og til Kunden generelt, overgår samtlige rettigheder, herunder ejendomsret og ophavsret til materiale og ydelser relateret til Leverancen, til Kunden umiddelbart efter ydelserne eller materialet er præsteret. Specifikke undtagelser til dette punkt er anført i Bilag 1 Kundens behov.

## Leverandørens rettigheder

Leverandøren opnår en tidsbegrænset brugsret indtil opfyldelse eller ophør af Leverancekontrakten til de oplysninger og materialer m.v., som Kunden til brug for Leverancekontraktens opfyldelse måtte stille til Leverandørens rådighed. Sådanne oplysninger og materialer m.v. må, uanset om det foreligger i elektronisk eller i fysisk form, alene anvendes og kopieres i den udstrækning det er nødvendigt for opfyldelsen af Leverancekontrakten. Herudover erhverver Leverandøren ingen rettigheder hertil.

Alle oplysninger og alt materiale m.v. samt eventuelle kopier heraf skal tilbageleveres eller slettes, når Leverancekontrakten er opfyldt eller ophørt. Kunden kan kræve dokumentation for, at Leverandøren har efterlevet denne forpligtelse.

## Kundens rettigheder til Leverandørens services og materiale

Kundens eksklusive rettigheder omfatter ikke Leverandørens data, værktøjer og koncepter (f.eks. templates, metoder, know how), som ikke er udviklet eller tilvejebragt som led i opfyldelsen af Leverancekontrakten.

Leverandøren er med respekt af sine forpligtelser bl.a. efter punkt 14 ikke afskåret fra i anden forbindelse at bruge den almindelige viden og erfaring, som Leverandøren opbygger ved løsning af opgaver under Leverancekontrakten.

Såfremt Leverandøren til udførelsen af Leverancekontrakten har anvendt data eller koncepter, som Leverandøren har rettigheder til eller har rådighed over i henhold til aftale med tredjemand, erhverver Kunden en tidsubegrænset ikke eksklusiv brugsret hertil, hvis disse data eller koncepter indgår i Leverancen. Leverandøren skal i så fald sikre Kunden den fornødne brugsret.

Såfremt Leverandøren til udførelsen af Leveringsaftalen har anvendt værktøjer, herunder it udviklingsværktøjer eller statistiske beregningsværktøjer, som Leverandøren har rettigheder til eller har rådighed over i henhold til aftale med tredjemand, erhverver Kunden en vederlagsfri tidsubegrænset ikke eksklusiv brugsret hertil, i den udstrækning Kundens udnyttelse af Leverancen ikke kan ske uden adgang til og brug af disse værktøjer. Leverandøren skal i så fald sikre Kunden den fornødne brugsret.

Kunden har også ret til at foretage ændringer i Leverandørens materiale, data, værktøjer og koncepter, som ikke er udviklet eller tilvejebragt som led i opfyldelsen af Leverancekontrakten, på enhver måde. En ændring kan f.eks. ske ved afkortning, opdeling, tilføjelse, oversættelse eller omarbejdelse. Hvis Kunden foretager ændringer, skal det tydeligt fremgå og være med respekt for det oprindelige materiale. Leverandøren indestår ikke for ændringer foretaget af Kunden.

Kunden har ret til at lade tredjemand, der bistår Kunden, benytte Leverandørens data og koncepter på samme måde som Kunden. Tredjemand skal i givet fald iagttage en tavshedspligt svarende til Kundens.

# Fortrolighed

Der gælder i Leverancekontrakten fuld fortrolighed.

Når Kunden stiller materiale, dokumenter og anden fortrolig viden til rådighed for Leverandøren, forudsættes det, at det alene er de medarbejdere, der er tilknyttet Leverancekontrakten, der får indsigt i Kundens fortrolige forhold. Som udgangspunkt er alt materiale, som Kunden stiller til rådighed, fortroligt medmindre andet udtrykkeligt bliver angivet.

# Personoplysninger

Hvis leverandøren på et senere tidspunkt i løbet af kontraktens levetid muligvis skal behandle personoplysninger:

**15.1** Såfremt Leverandøren i forbindelse med opgavens udførelse skal foretage behandling af personoplysninger på ERST’s vegne, jf. artikel 4, nr. 1 og 2, i Forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (herefter databeskyttelsesforordningen), vil Leveranddøren være databehandler, jf. artikel 4, nr. 8.

**15.2** Såfremt Leverandøren i forbindelse med opgavens udførelse skal foretage behandling af personoplysninger på ERST’s vegne, jf. pkt. 18.1, skal Erhvervsstyrelsen og Leverandøren indgå en af Erhvervsstyrelsen udarbejdet databehandleraftale i medfør af databeskyttelsesforordningens artikel 28. Den af Leverandøren foretagne behandling af personoplysninger i forbindelse med opgavevaretagelsen vil alene ske i overensstemmelse med den i databehandleraftalen givne instruks, og Leverandøren har i medfør af den anførte aftale forpligtet sig til at medvirke til overholdelsen af databeskyttelsesforordningens kapitel IV, afdeling 2 og 3 om personoplysningssikkerhed m.v.

1. IKRAFTTRÆDEN OG VARIGHED

# Ikrafttræden og varighed

Leverancekontrakten træder i kraft på tidspunktet for begge Parters underskrift af Leverancekontrakten og varer til Kunden har godkendt endelig levering af det aftalte.

# Opsigelse

Kunden kan opsige Leverancekontrakten med et varsel på 1 måned. Kunden kan endvidere opsige Leverancekontrakten uden varsel i tilfælde af udskrivelse af folketingsvalg eller ved gennemførelse af ressort-omlægning i den offentlige administration af betydning for Leverancekontrakten.

Leverancekontrakten er uopsigelig fra Leverandørens side.