Delaftale 2 Konsulentydelser

Bilag 1 Kundens Behov

Instrukser/vejledning til Kunde og Leverandør vedrørende udfyldelse af dokumentet er markeret med farve:

Tekst markeret med turkis skal *erstattes* med Kundens tekst inden igangsættelse af miniudbud

* Tekst markeret med gult skal *erstattes* med Leverandørens besvarelse inden tilbudsafgivelse
* Tekst markeret med gråt skal *slettes*af Kunden eller Leverandøren

Indhold

[1. Indledning 2](#_Toc207021807)

[1.1 Formål 2](#_Toc207021808)

[1.2 Budgetloft og løbetid 2](#_Toc207021809)

[1.3 Behandling af personoplysninger 2](#_Toc207021810)

[1.4 Særligt om Leverancekontrakten 2](#_Toc207021811)

[1.4.1 Bilagsoversigt 2](#_Toc207021812)

[2. Behovsopgørelse 2](#_Toc207021813)

[2.1 Ideer der indstilles til PoC 3](#_Toc207021814)

[2.2 Konsulentens opgaver: 4](#_Toc207021815)

[2.3 Konsulentens kompetencer og erfaring 5](#_Toc207021816)

[3. Kundens projektorganisering 5](#_Toc207021817)

[3.1 Krav til Leverandørens bemanding og projektorganisering 6](#_Toc207021818)

[3.2 Krav til udfyldning af Leverandørens projektorganisering inkl. CV-skabelon 7](#_Toc207021819)

[4. Priser 7](#_Toc207021820)

# Indledning

Dette bilag indeholder Kundens krav til Leverancen og er opdelt i følgende punkter:

* Behovsopgørelse
* Krav til Priser

## Formål

Erhvervsstyrelsen ønsker at udforske anvendelsesmuligheder for generativ AI med henblik på at effektivisere sagsbehandling, automatisere processer og forbedre datadrevne beslutninger. Derfor skal vi bruge konsulenter til arbejdet med kvalificering og udvikling af PoC på ideer leveret af kunden og efterfølgende produktionssætning af AI-assistenter eller -agenter.

## Budgetloft og løbetid

For denne Leverancekontrakt er den godkendte budgetmæssige ramme for kontraktperioden, som løber frem til 31. december 2025, DKK 500.000.

Budgetloftet er DKK 1.250.000.

Differencen mellem de budgetmæssige rammer samt budgetloftet skyldes, at der potentielt kan bevilliges yderligere midler til forlængelse af Leverancekontrakten i op til 4 måneder, hvilket i givet fald vil medføre, at kontraktperioden løber frem til 30. april 2026.

## Behandling af personoplysninger

Denne Leverancekontrakt indebærer ikke behandling af personoplysninger. Såfremt der i forbindelse med opgavens udførelse skal foretages behandling af personoplysninger på Erhvervsstyrelsens vegne skal der indgås en databehandleraftale.

## Særligt om Leverancekontrakten

Følgende forhold i Leverancekontrakten skal fremhæves:

Der kan anvendes decentrale ressourcer, jf. Rammeaftalens punkt 28: Nej

### Bilagsoversigt

Leverancekontrakten består foruden selve Leverancekontrakten af følgende bilag:

Bilag 1 Kundens behov  
Bilag 2 Leverandørens besvarelse  
 Bilag 2.1CV

# Behovsopgørelse

Erhvervsstyrelsen ønsker at udforske anvendelsesmuligheder for generativ AI med henblik på at effektivisere sagsbehandling, automatisere processer og forbedre datadrevne beslutninger. Derfor skal vi bruge konsulenter til arbejdet med kvalificering og udvikling af PoC på ideer leveret af kunden og efterfølgende produktionssætning af AI-assistenter eller -agenter.

Kunden skal fra august 2025 bruge en konsulent til udvikling inkl. PoC, evaluering og idriftsættelse af ”assistenter” baseret på generativ AI.

Kunden har allerede indsamlet og prioriteret ca. 50 ideer til anvendelse af generativ AI som assistenter for medarbejdere, konsulenter og virksomhedsbrugere.

Af disse skal ca. 15 udvikles som Proof of Concept i løbet af 2025 og ind i 2026.

Kunden forventer en løbende proces med ideindsamling, vurdering, kvalificering, PoC og idriftsættelse i løbet af 2025.

Alle assistenter udvikles på Kundens egen platform til generativ AI, EM-GPT.

### 2.1 Ideer der indstilles til PoC

Nedenfor oplistet **eksempler** på **nogle** af de ideer, som Kunden har besluttet at der skal lave en PoCs på.

**Aktindsigt**

I 2024 modtog styrelsen ca. 2.000 aktindsigter, dog var ca. halvdelen på COVID. De kræver mange ressourcer både i forberedelsesfasen og i selve indsamlingen af aktindsigten. Vi kan se på at trække gevinster både i indledende kategorisering og fordeling af sagerne samt i automatisk identifikation af data, der ikke skal sendes ud, mm.

**Udbud**

Udbudsprocessen trækker mange ressourcer hver gang. Mange beskrivelser skal skabes ud fra systemdokumentationen, og det er omstændeligt at omskrive det til udbudsformat. ”Paradigmet” i sig selv er også tungt at forholde sig til, og hvis noget ændrer sig i processen, er der mange steder at rette samme ting. Gen AI kan hjælpe med at spare tid ved at ERST-udbud har samme format og kvalitet, så ERST-medarbejderen kun skal se på behov og ikke hverken på dokumentationen eller alt det administrative.

**Søgechat til Virk**

Virksomheder der anvender Virk kan få hjælp til at finde den korrekte indberetning - hvis de går galt i søgningen eller hvis de overordnet set er i tvivl om hvilken indberetning de skal anvende. LLM-baseret søgning er et område med meget bred anvendelighed, som vi gerne vil have erfaring med. Denne use case har høj volumen og tillader struktureret udvikling: Forsiderne fra Virk indberetningsløsninger er et modent dokumentregi at søge ned i.

**Skriv bedre:**

Sprogmodeller er rigtig gode til at skrive, ændre og forbedre tekster, og der er mange varianter af samme løsning, samt anvendelsesniveauer fra det simple prompt til avancerede anvendelser med systemintegration og kontekst. En hurtig analyse vil sende ideerne i nogle grupper, og den simpleste gruppe kan være i luften i EM-GPT på kort tid. Det kan også inspirere medarbejderne til selv at skabe simple varianter, der løser deres specifikke sproglige opgaver.

**Bedre vejledning til Virk og andre ERST-sites**

* Assistent, der gør det lettere for myndigheder at skrive gode, brugervenlige introsider på Virk.
* Ved udarbejdelse af vejledninger, løsninger og anden kommunikation ud af styrelsen bruges AI til at generere udkast i "almindeligt" sprog.

**Tone of voice og skrivehjælp til jura og andre**

* Assistenten vil læse korrektur på afgørelser og emails på baggrund af indledende instruktioner
* Assistenten sikrer, at alle dokumenter er ensartet ift. tekst og udformning. Det vil give ERSTs dokumenter en konsistens i terminologi og sprogbrug.
* Assistent trænet i opstillingen, systematikken osv., der skal følges i forbindelse med lovarbejde.

**Oversæt tekster**

* Assistent, der automatisk genererer oversættelsesudkast af juridiske tekster såsom love, bekendtgørelser og vejledninger fra dansk til engelsk (og vice versa).

**Screening af indkomne lovforslag**

Når der lander ny regulering, er det en stor opgave at identificere, om den berører erhvervslivet, om den indeholder pligter og endelig hvor store byrder, der pålægges virksomhederne. Denne opgave rummer mange delkomponenter. Vi begynder med en forsigtig “to-trins byrdespotter”: 1) Genkend som erhvervsrettet, 2) Identificer pligter.

**Automatisering og standardisering af IT-processen**

Der ligger en stor gevinst i at understøtte it-udviklingsprocessen, hvor der bruges mange timer. Det gælder lige fra beskrivelse af forretnings- og brugerbehov, over selve udviklingen og dokumentationen til fejlrettelser og senere videreudvikling. Hvis denne proces kan automatiseres med højere kvalitet og ensartethed til følge, vil det udgøre en stor besparelse både på medarbejder- og konsulenttimer. Vi begynder med at se på dokumentation, user stories og test cases.

### 2.2 Konsulentens opgaver:

Afklaringsopgaver

* Organisere egne indsatser i arbejdet med generative "AI assistenter"
* Arbejde sammen med ERST-medarbejderne på projektet
* Deltage i vurderingen af de idéer, Erhvervsstyrelsen selv kommer med, og undersøge deres tekniske gennemførlighed.
* Levere estimater for implementering af de mest lovende løsninger.
* Deltage i møder og workshops med relevante interessenter i Erhvervsstyrelsen.
* Bidrage til analyse af use cases, tekniske muligheder og forretningsværdi.

Tekniske udførende opgaver

* Udvikle en PoC for udvalgte idéer inkl. integrationer til andre systemer.
* Evaluere tekniske implikationer.
* Udvikle og implementere assistenter for udvalgte idéer i produktion.
* Udarbejde dokumentation for hver assistent.

### 2.3 Konsulentens kompetencer og erfaring

Konsulenten skal have praktisk, dokumenteret erfaring med at arbejde med store sprogmodeller.

Konsulenten skal kunne være udførende ift. at understørre tilblivelsen af et it-projekt på baggrund af en POC. Konsulenten skal kunne arbejde med integration af kundes platform til kundens forskellige systemer. Konsulenten skal have erfaring med nedenstående:

* Jira
* Confluence
* Gitlab/Github

Det vil tælle positivt at konsulenten har erfaring indenfor nedenstående områder:

* Store sprogmodeller
* Python-kodning
* Open WebUI
* Integrationer via OpenAPI Tool Servers
* Integrationer via Model Context Protocol (MCP)
* Azure OpenAI-service og Azure AI Foundry

Det trækker ned i den samlede vurdering, hvis der tilbydes en konsulent i kategori 1, 2, eller 4, og det trækker ligeledes ned, hvis der tilbydes en lavere allokeringsprocent end 100.

# Kundens projektorganisering

I dette afsnit beskriver Kunden samarbejdsorganisationen for Leverancen, herunder krav til Leverandørens bemanding. Rammerne for indholdet i dette afsnit er fastsat i Bilag F Metode og udviklingsprincipper, Bilag F.1 Agil metode og Bilag F.2 Governance, herunder Kundens generelle krav til samarbejde, hvilket særligt angår udviklingsopgaver.

Dette punkt omhandler Kundens egen projektorganisering. Krav til Leverandørens projektorganisering fremgår af nedenstående punkt 3.1, hvor nærmere om Leverandørens besvarelse af det pågældende punkt også er beskrevet.

Kundens forventede projektorganisering ses i Tabel 1.

Kunden forbeholder sig ret til at foretage ændringer undervejs i projektet.

For nærmere beskrivelse af Kundens projektstyring mv. i forbindelse med udviklingsprojekter henvises til punkt 2 i Bilag F.1 Agil metode.

Tabel 1.

|  |  |  |  |  |
| --- | --- | --- | --- | --- |
| Kundens projektorganisering | | | | |
| Titel | Navn | Tlf.nr. | Mail | Allokering |
| Projektejer | Carsten Ingerslev |  | caring@erst.dk | 10% |
| Forretningsansvarlig | Niels Prætorius |  | niepra@erst.dk | 80% |
| Forretningsansvarlig | Klaus Cramer Rubæk |  | Klarub@erst.dk | 80% |
|  | | | | |
| Gevinstsikring | Tobias Møller Jensen |  | tobjen@erst.dk | 20 % |
|  | | | | |

Overordnet er projektet styret af Direktionen, som vælger ideer til PoC og prod.

Der er afhængigheder til både Juridisk afdeling, IT-sikkerhed og ERST Administration

## Krav til Leverandørens bemanding og projektorganisering

Kunden har i nedenstående Tabel 2 Rolleoversigt angivet den af Leverandøren ønskede sammensætning af roller og konsulentkategorier.

Leverandøren besvarer dette afsnit ved at beskrive sin projektorganisering i Bilag 2 Leverandørens besvarelse, punkt 3.1 Leverandørens Bemanding.

Tabel 2.

|  |  |  |  |  |  |
| --- | --- | --- | --- | --- | --- |
| Rolleoversigt | | | | | |
| Rolle | Konsulentkategori 1 | Konsulentkategori 2 | Konsulentkategori 3 | Konsulentkategori 4 | Bemærkninger |
| Udvikler til Gen-AI opgaver |  |  | X |  | Opfylde behovsbeskrivelsen |

## Krav til udfyldning af Leverandørens projektorganisering inkl. CV-skabelon

Leverandøren beskriver i Bilag 2 Leverandørens besvarelse, punkt 3.1 Leverandørens bemanding, sin begrundelse for udvælgelsen af den tilbudte konsulent.

For den tilbudte ressource skal Leverandøren udfylde en CV-skabelon, hvori blandt andet angives konsulentkategorien for den tilbudte ressource, jf. Bilag A Beskrivelse af Rammeaftalen.

# Priser

Leverandøren skal opgøre den konkret tilbudte timepris i Bilag 2 Leverandørens besvarelse, punkt 4 Leverandørens priser.