
Miniudbudsbetingelser

It-rammeaftale 2024-2028

Delaftale 2

Konsulent til udvikling af

GenAI i Erhvervsstyrelsen



Indhold

[Kapitel I Generelle oplysninger 4](#_Toc207022026)

[1 Den ordregivende myndighed 4](#_Toc207022027)

[2 Om miniudbuddet 4](#_Toc207022028)

[2.1 Dækningsområde 4](#_Toc207022029)

[2.2 Formål 4](#_Toc207022030)

[2.3 Budgetloft 4](#_Toc207022031)

[3 Det samlede miniudbudsmateriale 5](#_Toc207022032)

[4 Tilgængelighed af materiale 5](#_Toc207022033)

[5 Tidsplan for miniudbuddet 5](#_Toc207022034)

[6 Tilbudsfrist 5](#_Toc207022035)

[7 Informationsmøde 6](#_Toc207022036)

[8 Spørgsmål til miniudbudsmaterialet 6](#_Toc207022037)

[Kapitel II Evaluering af tilbuddet 7](#_Toc207022038)

[9 Tildelingskriterium 7](#_Toc207022039)

[10 Evalueringsmodel 7](#_Toc207022040)

[10.1 Pointskala 7](#_Toc207022041)

[10.2 Ad. Underkriterium ”Konsulenter” 8](#_Toc207022042)

[10.3 Ad. Underkriterium ”Pris” 9](#_Toc207022043)

[10.3.1 Primær evalueringsmodel 9](#_Toc207022044)

[10.3.2 Sekundær evalueringsmodel 9](#_Toc207022045)

[Kapitel III Procedure 10](#_Toc207022046)

[11 Vedståelsesfrist 10](#_Toc207022047)

[12 Optioner 10](#_Toc207022048)

[13 Sprog 10](#_Toc207022049)

[14 Brug af decentrale ressourcer 10](#_Toc207022050)

[15 Formkrav til tilbudsafgivning 10](#_Toc207022051)

[16 Udgifter til tilbudsmaterialets udarbejdelse mv. 10](#_Toc207022052)

[17 Persondataunderretning 10](#_Toc207022053)

[18 Forbehold 11](#_Toc207022054)

[19 Alternative tilbud eller sideordnede tilbud 11](#_Toc207022055)

[20 Aktindsigt 11](#_Toc207022056)

[21 Underretning om resultatet 11](#_Toc207022057)

[22 Kundens forbehold for annullation af miniudbudsforretningen 12](#_Toc207022058)

[23 Indgåelse af leverancekontrakt 12](#_Toc207022059)

1. Generelle oplysninger

# Den ordregivende myndighed

Den ordregivende myndighed (i det følgende benævnt ”kunden”), som er ansvarlig for gennemførelsen af denne miniudbudsforretning, er:

Erhvervsstyrelsen

Langelinie Allé 17

DK-2100 København Ø

erst@erst.dk

CVR-nr.: 10150817

# Om miniudbuddet

Nærværende miniudbudsbetingelser beskriver vilkårene for tilbudsafgivning ved miniudbuddet samt Kundens evaluering af tilbud.

## Dækningsområde

Alene de leverandører (herefter benævnt ”tilbudsgiver”), der er tildelt en rammeaftale på Delaftale 2 kan afgive tilbud på dette miniudbud.

Tilbud afgives i overensstemmelse med miniudbudsmaterialet og de deri fastlagte vilkår.

Miniudbuddet gennemføres på baggrund af Rammeaftalens Bilag B Tildeling af Leverancekontrakter under Rammeaftalen.

## Formål

Erhvervsstyrelsen ønsker at udforske anvendelsesmuligheder for generativ AI med henblik på at effektivisere sagsbehandling, automatisere processer og forbedre datadrevne beslutninger. Derfor skal vi bruge konsulenter til arbejdet med kvalificering og udvikling af PoC på ideer leveret af kunden og efterfølgende produktionssætning af AI-assistenter eller -agenter.

## Budgetloft

For denne Leverancekontrakt er det forventede forbrug DKK 500.000 for kontraktperioden, som løber fra kontraktens indgåelse til og med den 31. december 2025, jf. dog nedenstående.

Budgetloftet er DKK 1.250.000.

Differencen mellem det forventede forbrug samt budgetloftet skyldes, at der potentielt kan bevilliges yderligere midler til forlængelse af Leverancekontrakten i op til 4 måneder.

# Det samlede miniudbudsmateriale

Det samlede miniudbudsmateriale består af følgende dokumenter med bilag (dokumenter markeret med \* er dokumenter som tilbudsgiver skal udfylde ved afgivelse af tilbud):

* Miniudbudsbetingelser
* Persondataunderretning\*
* Leverancekontrakt Delaftale 2\*
  + Bilag 1 Kundens behov
  + Bilag 2 Leverandørens besvarelse\*
    - Bilag 2.1 *-n* CV’er\*

# Tilgængelighed af materiale

Det samlede miniudbudsmateriale er tilgængeligt i kundens udbudssystem, Digitale udbud (herefter: udbudssystemet): [www.digitaleudbud.dk](http://www.digitaleudbud.dk), fra tidspunktet for miniudbuddets igangsættelse.

Al kommunikation mellem tilbudsgiver og kunden skal ske gennem udbudssystemet. Det er ligeledes obligatorisk at anvende udbudssystemet ved aflevering af tilbud. Kunden vil således se bort fra spørgsmål og tilbud, der modtages ad anden vej.

# Tidsplan for miniudbuddet

Udbuddet forventes at blive gennemført i overensstemmelse med nedenstående tidsplan.

De nedenfor anførte frister regnes ved døgnets udgang, medmindre andet fremgår eksplicit.

| Aktivitet | Tidspunkt/frist |
| --- | --- |
| Igangsættelse af miniudbud | 27.08.2025 |
| Informationsmøde | N/A |
| Frist for *indsendelse af spørgsmål* til miniudbuddet | 03.09.2025; kl. 12.00 |
| Absolut frist for *besvarelse* af spørgsmål og udsendelse evt. *ændringer* af miniudbudsmaterialet | 05.09.2025; kl.12.00 |
| **Tilbudsfrist** | **10.09.2025; kl. 12.00** |

Konsulenten forventes at starte primo oktober.

# Tilbudsfrist

Tilbud skal være afleveret i udbudssystemet inden tilbudsfristens udløb, jf. ovenstående tidspunkt anført i tidsplanen i punkt 5.

Tilbud modtaget efter ovennævnte tidspunkt vil ikke kunne tages i betragtning af kunden.

# Informationsmøde

Der vil ikke blive afholdt et informationsmøde i forbindelse med gennemførelsen af nærværende miniudbud.

# Spørgsmål til miniudbudsmaterialet

Det er meget vigtigt at tilbudsgiver ikke tager forbehold i sit tilbud, da det kan risikere at medføre, at tilbuddet bliver ukonditionsmæssigt. Tilbudsgiver opfordres derfor i stedet til at søge eventuelle uklarheder, usikkerheder og uhensigtsmæssigheder afklaret ved at stille skriftlige spørgsmål til miniudbudsmaterialet.

Alle spørgsmål skal stilles i beskedmodulet i udbudssystemet.

Ved udformning af spørgsmål bør det tages i betragtning, at disse skal kunne offentliggøres af kunden over for alle potentielle tilbudsgivere. Tilbudsgiver opfordres derfor til at formulere spørgsmål, så spørgsmålet i anonymiseret form umiddelbart kan offentliggøres af kunden i udbudssystemet sammen med kundens svar.

Tilbudsgiver opfordres også til at inddele spørgsmålene i mindre dele, for dermed ikke at have flere spørgsmål i ét spørgsmål.

Kunden besvarer de indkomne spørgsmål ved løbende offentliggørelse af spørgsmål og svar i udbudssystemet.

Alle spørgsmål, der modtages inden den i punkt 5 anførte frist, kan påregnes besvaret.

Det er tilbudsgivers eget ansvar at holde sig ajour med miniudbudsmaterialet i udbudssystemet.

Tekniske spørgsmål omkring brugen af udbudssystemet skal stilles til supporten: [dksupport@eu-supply.com](mailto:dksupport@eu-supply.com) eller pr. telefon på +45 70 20 80 14.

1. Evaluering af tilbuddet

# Tildelingskriterium

Kunden vil identificere det økonomisk mest fordelagtige tilbud på grundlag af tildelingskriteriet ”bedste forhold mellem pris og kvalitet”, idet der gøres brug af følgende underkriterier:

| Underkriterier | Vægt i % |
| --- | --- |
| Konsulenter | 70 |
| Pris | 30 |

Underkriterierne og de forhold, der vil blive tillagt betydning ved evalueringen, er nærmere beskrevet nedenfor under punkt 10.

# Evalueringsmodel

Kunden vil indgå kontrakt med den tilbudsgiver, der har afgivet tilbud med det bedste forhold mellem pris og kvalitet ud fra de fastlagte underkriterier og evalueringsmetoden som beskrevet nedenfor.

Alle konditionsmæssige tilbud vil blive evalueret i forhold til tildelingskriteriet på baggrund af nedenstående evalueringsmodel.

## Pointskala

Underkriterierne vurderes på en absolut pointskala fra 0 til 100, hvor de tildelte point i den samlede evaluering bliver ganget med vægtningen af underkriteriet.

Underkriteriet ”Pris” evalueres efter den i punkt 10.3 anførte prismodel, hvor der afrundes til nærmeste hele tal.

Delkriterierne til de kvalitative underkriterier ”Konsulenter” evalueres efter nedenstående prosavurderinger, hvor 0 point tildeles (konditionsmæssige) tilbud uden opfyldelse af delkriteriet, og 100 point tildeles tilbud med fremragende opfyldelse af delkriteriet. De af pointskalaen angivne point afspejler alene pejlemærker på denne skala. Der kan således tildeles et hvilket som helst point i hele tal mellem 0 og 100. Summen af de vægtede point for hvert delkriterium udgør herefter den samlede pointscore for underkriteriet.

| Verbal begrundelse | Point |
| --- | --- |
| Fremragende opfyldelse af kriteriet | 100 |
| Yderst tilfredsstillende opfyldelse af kriteriet | 90 |
| Meget tilfredsstillende opfyldelse af kriteriet | 80 |
| Tilfredsstillende opfyldelse af kriteriet, lidt over middel | 70 |
| Tilfredsstillende opfyldelse af kriteriet | 60 |
| Ikke helt tilfredsstillende opfyldelse af kriteriet | 50 |
| Mindre tilfredsstillende opfyldelse af kriteriet | 40 |
| Mindre tilfredsstillende og ikke tilstrækkelig opfyldelse af kriteriet | 30 |
| Ikke tilfredsstillende opfyldelse af kriteriet | 20 |
| Helt utilfredsstillende opfyldelse af kriteriet | 10 |
| Ingen opfyldelse af kriteriet | 0 |

## Ad. Underkriterium ”Konsulenter”

Ved vurderingen af underkriteriet ”Konsulenter” vil Kunden lægge vægt på følgende delkriterier:

|  |  |  |  |
| --- | --- | --- | --- |
| Konsulenter | | | |
| Vægtning | Delkriterier | Måleparametre | Bedømmelsesgrundlag |
| 100 % | Individuel bedømmelse | Den tilbudte konsulents kompetencer og kvalifikationer i forhold til den opgave konsulenten tiltænkes at udfylde.  Dette er en dybdebetragtning i forhold til den tilbudte konsulent.  Ved karaktergivning vil konsulentens allokeringsprocent og kategori indgå i bedømmelsen. Såfremt der tilbydes en konsulent i anden kategori eller med en anden allokering end efterspurgt, vil dette trække ned.  Ved vurdering af den tilbudte konsulent, vil der blive lagt særlig vægt på:   * Praktisk og dokumenteret erfaring med at arbejde med store sprogmodeller.   Herudover vil det blive tillagt positiv værdi, at den tilbudte konsulent har erfaring med:   * Python-kodning * Open WebUI * Integrationer via OpenAPI Tool Servers * Integrationer via Model Context Protocol (MCP) * Azure OpenAI-service og Azure AI Foundry | Delkriteriets bedømmelsesgrundlag er Bilag 2.1 CV. |

## Ad. Underkriterium ”Pris”

Evalueringsmodellen baseres alene på konditionsmæssige tilbud.

Ved vurderingen af underkriteriet ”Pris” vil Kunden lægge vægt på laveste evalueringstekniske sum. Idet Kunden alene efterspørger én ressource med 100 % allokering, vil den evalueringstekniske sum være timeprisen for den tilbudte ressource, som angivet i Bilag 2 Leverandørens besvarelse.

### Primær evalueringsmodel

Som udgangspunkt vurderes tilbuddene på baggrund af følgende relative pointmodel:

* Tilbuddet med den laveste evalueringstekniske sum tildeles 100 point.
* En teoretisk evalueringsteknisk sum, der er 30 % højere end ovennævnte laveste evalueringstekniske sum, sættes til 0 point.
* Øvrige tilbud tildeles point ved retlinjet interpolation mellem de to anførte evalueringstekniske summer.

|  |  |
| --- | --- |
|  | |
|  | X = 30 % |

### Sekundær evalueringsmodel

Hvis et af de afgivne tilbud har en evalueringsteknisk sum, der er mere end 30 % over den laveste evalueringstekniske sum, anvendes følgende sekundære evalueringsmodel:

* Laveste tilbudte pris tildeles 100 point.
* En teoretisk tilbudt pris, der er 40 % højere end laveste pris, tildeles 0 point.
* Øvrige tilbud tildeles point ved retlinjet interpolation mellem laveste pris og højeste pris.

Såfremt et af de afgivne tilbud fortsat er højere end den teoretisk tilbudte pris, forhøjes denne med yderligere 10 %. Dette gentages indtil alle priser falder inden for det fastsatte prisinterval, idet den højeste teoretisk tilbudte pris dog begrænses til at være den laveste tilbudte pris med et tillæg på 200 %.

1. Procedure

# Vedståelsesfrist

Tilbud skal vedstås af Tilbudsgiver i mindst en måned fra tilbudsfristens udløb.

Vedståelsen opretholdes uanset Kundens fremsendelse af underretning om tildeling af leverancekontrakten og ophører således ikke førend en endelig leverancekontrakt er underskrevet.

# Optioner

Denne kontrakt indeholder en option på en tidsmæssig forlængelse fra den 1. januar 2026 til og med den 30. april 2026. Kundens ibrugtagning af nærværende option kan kun ske, hvis der er givet varsel herom senest ved udløbet af den 30. november 2025.

# Sprog

Tilbud skal afgives skriftligt og være affattet på dansk. Dog accepteres eventuelle bilag (CV’er, firmapræsentation etc.) på engelsk i det omfang de ikke findes på dansk.

Arbejdssproget er som udgangspunkt dansk i hele kontraktperioden.

# Brug af decentrale ressourcer

I denne kontrakt kan der ikke anvendes decentrale ressourcer.

# Formkrav til tilbudsafgivning

Det er obligatorisk, at tilbud afleveres i udbudssystemet. Tilbud, der ikke afleveres i udbudssystemet, vil blive betragtet som ikke-konditionsmæssige og vil ikke blive taget i betragtning.

Tilbudsgiver bærer ansvaret for, at det afleverede materiale er læsbart for kunden.

# Udgifter til tilbudsmaterialets udarbejdelse mv.

Tilbudsgivers udgifter i forbindelse med udarbejdelse af tilbud er kunden uvedkom­men­de. Kunden forbeholder sig ret til at beholde det indkomne materiale. De i til­buds­ma­terialet indeholdte informationer er kundens ejendom.

# Persondataunderretning

Som et led tilbudsafgivelsen skal tilbudsgiver indsende CV’er på den eller de medarbejder(e), som er allokeret til at løse den konkurrenceudsatte opgave.

Tilbudsgiver skal derfor udfylde dokumentet ”persondataunderretning” for at Kunden kan sikre sig, at oplysningsforpligtelsen i henhold til databeskyttelseslovgivnin­gen iagtta­ges. Såfremt Tilbudsgiver allerede har udfyldt og indsendt ”persondataunderretning” for de medarbejdere, der tilbydes til at løse opgaver under leverancekontrakten, skal der ikke indsendes en ny udgave af persondataunderretningen.

# Forbehold

Tilbudsgiverne opfordres til at afstå fra at tage forbehold, herunder standardforbehold og andre faglige forbehold.

Herudover understreger kunden, at forbehold for grundlæggende elementer medfører pligt for

Kunden til at se bort fra tilbuddet.

# Alternative tilbud eller sideordnede tilbud

Hver Tilbudsgiver kan kun afgive ét tilbud. Der kan ikke afgives alternative tilbud eller sideordnede tilbud.

# Aktindsigt

Tilbudsgiverens opmærksomhed henledes på, at dokumenterne, herunder indkomne tilbud, i nærværende miniudbud vil kunne være omfattet af reglerne om adgang til aktindsigt.

Anmodninger om aktindsigt fra andre virksomheder skal i henhold til praksis fra Klagenævnet for Udbud afhængig af omstændighederne imødekommes af den ordregivende myndighed, idet der dog typisk gennem­­fø­res en forudgående høring af den eller de virksomheder, oplysningerne vedrører.

Såfremt der er specifikke oplysninger i tilbuddet, som ud fra forretningsmæssige overvejelser ønskes undtaget fra en eventuel anmodning om aktindsigt, kan tilbudsgiver med fordel på forhånd angive dette i sit tilbud med præcisering og afgrænsning af hvilke oplysninger eller passager, der ønskes undtaget, bl.a. af hensyn til de krav til kort sagsbehandlingstid, der gælder for anmodninger om aktindsigt.

Kunden gør opmærksom på, at evalueringstekniske summer, uanset at disse måtte bestå af fx en enhedstimepris, efter Kundens opfattelse ikke er at betragte som en fortrolig forretningsoplysning, og således må forventes videregivet i forbindelse med udsendelse af underretning om tildelingsbeslutning.

# Underretning om resultatet

Efter gennemførelsen af evalueringen vil alle tilbudsgivere blive samtidigt og skriftligt underrettet om resultatet.

Kunden vil i den forbindelse sikre sig, at tilbudsgivers indsendte dokumentation for at tilbudsgiver ikke befinder sig i en udelukkelsesgrund fortsat er gyldig, eventuelt ved at bede om genfremsendelse eller fornyelse af dokumentation, eller når relevant en tro og love-erklæring på, at den allerede indsendte dokumentation fortsat er gyldig og retvisende.

Underretningen til den vindende tilbudsgiver om, at kunden har til hensigt at indgå leverancekontrakten med denne, er ikke et juridisk bindende tilsagn om at ville indgå aftale med tilbudsgi­ver­ne.

Der er ingen juridisk bindende leverancekontrakt eller tilsagn herom, før der foreligger en gensidigt underskrevet leverancekontrakt mellem kunden og den vindende tilbudsgiver.

# Kundens forbehold for annullation af miniudbudsforretningen

Indtil miniudbudsforretningen er afsluttet med indgåelse af en gensidigt underskrevet, endelig leverancekontrakt, vil miniudbudsforretningen kunne annulleres af Kunden, såfremt styrelsen finder, at der er saglig grund hertil, fx hvis der ikke indkommer kvalificerede tilbud.

# Indgåelse af leverancekontrakt

Leverancekontrakten indgås på grundlag af miniudbudsmaterialets udkast til kontrakt inklusive bilag samt det afgivne tilbud.